Costul proiectului de modernizare şi reabilitare s-a ridicat la peste 70 de milioane de euro şi a fost susţinut în mare parte din bani europeni. Diferenţa a fost suportată de Ministerul Transporturilor din România.

Staţia va beneficia de un sistem electronic de management al traficului feroviar, care este unic în ţară.

Ministrul Transporturilor, Dan Costescu, a vrut să vadă astăzi care este stadiul lucrărilor.

Deocamdată, clădirea nu poate fi inaugurată, până la obţinerea tuturor avizelor de funcţionare, inclusiv de la ISU.

Gara Arad este printre cele mai mari din Estul Europei. Primul tren a ajuns aici acum mai bine de 150 de ani, pe 25 octombrie 1858, iar clădirea istorică a gării a fost construită între 1905 şi 1910.